பாடம் 8
காணாமற்போன ஆடு
நோக்கம்: ஒருவனும் காணாமற்போவதை இயேசு விரும்பவில்லை என்று பிள்ளைகளுக்குக் கற்பிப்பது.
வேத வாசிப்பு: மத்தேயு 18:10-14; லூக்கா 15:1-7; யோவான் 10:11
மனப்பாட வசனம்: யோவான் 10:11 – “நல்ல மேய்ப்பன் நானே; நல்ல மேய்ப்பன் ஆடுகளுக்காகத் தன் ஜீவனைக் கொடுக்கிறான்.”
தொடக்கப் புள்ளி
ஏதாவது ஒன்றை இழந்தால் என்ன நடக்கிறது? அதைத் தேடுகிறீர்கள். தேட உதவும்படி மற்றவர்களைக் கேட்கிறீர்கள். மகிழ்ச்சியாக இருப்பதில்லை. கண்டுபிடித்தவுடன் எல்லாரிடமும் சொல்கிறீர்கள். சைக்கிள் சாவியைத் தொலைப்பது போன்ற ஓர் உதாரணம் சொல்லுங்கள்.
பாடத்தின் முக்கிய குறிப்புகள்
இது ஓர் அழகான கதை. லூக்காவின் பதிவைப் பயன்படுத்தி உங்கள் சொந்த வார்த்தைகளில் சொல்லுங்கள்.
1. 100 ஆடுகளைக் கவனித்த ஒரு மேய்ப்பன் இருந்தான். அவன் அவற்றுக்கு என்ன செய்தான், எவ்வளவு நன்றாகப் பராமரித்தான் என்பதை விவரியுங்கள்.
2. ஒரு நாள் ஆடுகளில் ஒன்று காணாமற்போனது. மேய்ப்பன் எல்லா இடங்களிலும் தேடினான்.
3. அவன் அதை எப்படிக் கண்டுபிடித்தான் என்பதை விவரியுங்கள் (லூக் 15:5). அவன் அந்த ஆட்டைக் கவனமாக வீட்டுக்குச் சுமந்து வந்தான். படம் 8-ஐக் காட்டுங்கள்.
4. மேய்ப்பன் மிகவும் மகிழ்ந்து தன் நண்பர்களைக் கொண்டாட அழைத்தான்!
மனப்பாட வசனத்தைப் பதியவையுங்கள்.
கதைக்கு நம் பதில்
இயேசு நல்ல மேய்ப்பன் என்றும், தம் ஆடுகளுக்காக ஜீவனைக் கொடுக்க மனமுள்ளவர் என்றும் விளக்குங்கள். சிலுவையில் நமக்காக மரித்து அவர் நம்மை இரட்சித்தார். கதையிலுள்ள மேய்ப்பனைப் போல, நாம் ஓடிப்போகாமல் அவருடைய கரங்களில் பாதுகாப்பாக இருக்கும்போது அவர் மகிழ்கிறார்.
